**Jean-Claude Killy** nado en Saint-Cloud o 30 de agosto de 1943 é un esquiador francés retirado que gañou tres medallas de ouro olímpicas, seis campionatos do mundo, dúas Xerais da Copa do Mundo e quince vitorias na Copa do Mundo de Esquí Alpino (cun total de 21 podios).

Traxectoria
-----------

Killy naceu en Saint-Cloud, suburbio de París durante a ocupación alemá na segunda guerra mundial, mais creceu en Val-d'Isère nos Alpes, onde foi vivir a súa familia en 1945 despois da guerra. O seu pai, Robert, era un antigo piloto de Spitfire para a Francia libre que abriu unha tenda de esquí na vila savoiana e que máis adiante dirixiu un hotel. En 1950, a súa nai Madeline abandonou a familia por outro home, deixando a Robert ao cargo de Jean-Claude, de sete anos, a súa irmá máis vella (France) e o seu irmán máis novo (Mic). Jean-Claude foi enviado a un internado a Chambéry, 130 km abaixo do val, mais el non soportaba estar calado na clase.

Killy volveu a súa atención ao esquí máis que na escola. O seu pai permitiulle deixar os estudos aos quince anos e entrou no equipo nacional francés júnior o anos seguinte. Como corredor, Killy era rápido, mais non adoitaba completar as súas carreiras, e os primeiros anos da década de 1960 non foi un éxito completo para el.

En decembro de 1961, con dezaoito anos, Killy gañou a súa primeira carreira internacional, un slálom xigante. O evento tivo lugar na súa vila de Val-d'Isere. Killy comezou no posto 39, posición que debería supor unha gran desvantaxe.

Killy gañou a tripla coroa do esquí alpino con tres medallas de ouro nos Xogos Olímpicos de Inverno de 1968 en Grenoble nas modalidades de slálom, slálom xigante e descenso. Anteriormente, Killy fora o gañador da Copa do Mundo de esquí alpino nos anos 1967 e 1968.

Tamén protagonizou o filme de 1972 *Snow Job* en que tiña un papel de profesor de esquí. As estacións de esquí de Val d'Isère e Tignes foron renomeadas como *l'Espace Killy* na súa honra.

Dende 1977 ata 1994 foi membro do comité executivo de esquí alpino da Federación Internacional de Esquí.

Jean-Claude Killy tivo tamén unha curta carreira como piloto de carreiras entre 1967 e 1970 participando no Rally París-Dakar. Killy serviu como presidente da sociedade do Tour de Francia entre 1992 e 2001, e tamén foi copresidente dos Xogos Olímpicos de Inverno de 1992 en Albertville. Dende 1995 é membro do Comité Olímpico Internacional.

No ano 2000 foille outorgada a Lexión de Honra, a condecoración máis importante de Francia.

Vida persoal
------------

Entre 1973 e 1987, estivo casado coa actriz francesa Danielle Gaubert, ata a morte dela a causa do cancro. Xuntos tiveron unha filla, Emilie, e ademais adoptou os dous fillos que tiña do primeiro matrimonio dela con Rhadamés Trujillo, fillo do asasinado ditador dominicano Rafael Trujillo. Gaubert e Trujillo divorciáranse en 1968 e ese mesmo ano coñeceu a Killy.

Killy era coñecido por ser amigo do presidente de Rusia, Vladimir Putin.

Notas
-----

1. 1 2 3 4  Johnson, William Oscar (12 de febreiro de 1990). "Killy: A Man and his Kingdom". *Sports Illustrated*: 206–218. Arquivado dende o orixinal o 12 de novembro de 2012. Consultado o 19 de maio de 2019.
2. ↑  Hodgetts, Rob (17 de decembro de 2015). "Vladimir Putin: Russian 'poorly treated,' says ski great Jean-Claude Killy". CNN. Consultado o 26 de xuño de 2018.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Jean-Claude Killy Modificar a ligazón no Wikidata*** |

|  |  |
| --- | --- |
|  | A Galipedia ten un portal sobre: ***Francia*** |

### Ligazóns externas

* Perfil de Jean-Claude Killy na páxina oficial da FIS *(en inglés)*
* Reportaxe de Jean-Claude Killy
* Reportaxe da BBC sobre Killy Arquivado 20 de febreiro de 2016 en Wayback Machine. *(en inglés)*

|  |  |
| --- | --- |
| Control de autoridades | 
* Wd: Q11485
* WorldCat
* VIAF: 79028682
* Allmovie: p38139
* AlloCiné: 35804
* BNF: 11909747m
* BRE: 2063601
* DeutscheBio: 122198883
* EBID: ID
* FAST: 19747
* Filmportal: ID
* GEC: 0035678
* GND: 122198883
* IMDb: nm0453246
* ISNI: 0000 0000 7829 6164
* LCCN: n50082109
* Munzinger: 01000001066
* NKC: xx0020736
* NLA: 35270543
* NNDB: 000024423
* NTA: 37551788X
* SUDOC: 026949520
* TMDb: 1059475
* FIS: 30378
* OCID: jean-claude-killy
* Ski-db: jean\_claude\_killy\_fra\_klljc
* Sports Reference: jean-claude-killy-1

 |